text: খয়রা ঝিল্লি () (বৈজ্ঞানিক নাম: Amaurornis akool), জলপাই-বাদামি রঙের (রেলিডি) গোত্রের জলচর পাখি। বাদামি ঘুরঘুরি বা কাগ নামেও এটি পরিচিত। এটি দক্ষিণ এশিয়ায় দেখতে পাওয়া যায়।
  
  পাখির গঠন
  পাখিটির দৈর্ঘ্য ২৮ সেঃমিঃ, ডানা ১২ সেঃমিঃ, ঠোঁট ৩ সেঃমিঃ, পা ৫ সেঃমিঃ, লেজ ৬ সেঃমিঃ এবং ওজন ১৩০ গ্রাম। এর পিঠের দিক জলপাই-বাদামি, দেহের নিচের দিক ছাই-ধূসর, ঘাড়ের পাশ ছাই-ধূসর, গলা সাদাটে, লেজতল-ঢাকনি ধোঁয়াটে জলপাই-বাদামি। কখনো কখনো ভ্রু-রেখা অস্পষ্ট ছাই ধূসর দেখায়। চোখ রক্তের মতো লাল। লালচে ঠোঁটের আগা নীলচে রঙের এবং পা ও পায়ের পাতা বাদামি। পুরুষ ও স্ত্রী পাখির চেহারা অভিন্ন। অপ্রাপ্তবয়স্ক পাখির চোখ বাদামি।
  
  স্বভাব 
  খাওয়ার সময় স্বভাবত এরা লেজ খাড়া করে রাখে। ভোরে ও গোধূলি বেলায় বেশি কর্মচঞ্চল দেখা যায়। জোরে উড়তে পারে না এবং ভয় পেলে উড়ে না গিয়ে দৌড়াতে থাকে। এদের প্রজননকাল মে-আগস্ট মাস। এসময় জলার ধারে নলবনে বা ঝোপে ঘাস, নলখাগড়া ও ডালপালা বিছিয়ে স্তূপাকারে বাসা বানিয়ে সেখানে ডিম পাড়ে।
  
  তথ্যসূত্র
  
  টিকা 
  
  বিষয়শ্রেণী:ভিয়েতনামের পাখি
  বিষয়শ্রেণী:দক্ষিণ এশিয়ার পাখি
  বিষয়শ্রেণী:হংকঙের পাখি
  বিষয়শ্রেণী:চীনের পাখি
  বিষয়শ্রেণী:আমুরর্নিস
  বিষয়শ্রেণী:আইইউসিএন লাল তালিকার ন্যূনতম বিপদগ্রস্ত প্রজাতি
  বিষয়শ্রেণী:অপর্যালোচিত অনুবাদসহ পাতা
  বিষয়শ্রেণী:বাংলাদেশের পাখি
title: খয়রা ঝিল্লি